CELEX: 32004Q0430(01)
Language: da
Date: 2004-04-29 00:00:00
Title: Rådets retsakt af 29. april 2004 om ændring af finansforordningen vedrørende Europols budget

30.4.2004   
            
            
               DA
            
            
               Den Europæiske Unions Tidende
            
            
               C 114/1
            
         
      RÅDETS RETSAKT
   
   af 29. april 2004
   om ændring af finansforordningen vedrørende Europols budget
   (2004/C 114/01)
   RÅDET FOR DEN EUROPÆISKE UNION HAR —
   under henvisning til konventionen om oprettelse af en europæisk politienhed (»Europol-konventionen«) (1), særlig artikel 35, stk. 9, og artikel 36, stk. 6,
   under henvisning til udtalelse fra Europols Styrelsesråd,
   under henvisning til udtalelse fra Det Fælles Revisionsudvalg, og
   ud fra følgende betragtninger:
   
               (1)
            
            
               Det er ønskeligt at ændre finansforordningen af 4. oktober 1999 vedrørende Europols budget (2) (i det følgende benævnt »finansforordningen«).
            
         
               (2)
            
            
               Det er Rådet, der med enstemmighed fastlægger de finansielle bestemmelser vedrørende Europol og de efterfølgende ændringer —
            
         HAR VEDTAGET FØLGENDE RETSAKT:
   Artikel 1
   Finansforordningen ændres således:
   
               1)
            
            
               Artikel 4 affattes således:
               »Artikel 4
               1.   Der må ikke oppebæres indtægter eller afholdes udgifter, uden at de konteres en artikel i budgettet.
               Der må ikke indgås nogen udgiftsforpligtelse eller anvises nogen udgift, hvis beløbet overstiger de godkendte bevillinger, jf. dog artikel 22.
               2.   Den i overensstemmelse med artikel 13 og 14 vedtagne stillingsfortegnelse angiver det antal stillinger, som budgettet er baseret på. Dog kan direktøren foreslå Styrelsesrådet at foretage ændringer af stillingsfortegnelsen med indtil 10 % af de tildelte stillinger, undtagen hvad angår lønramme 1 og 2, på to betingelser:
               
                           a)
                        
                        
                           at omfanget af bevillingerne til personale svarende til et fuldt regnskabsår ikke berøres, og
                        
                     
                           b)
                        
                        
                           at loftet for det samlede antal stillinger, der er tildelt i stillingsfortegnelsen, ikke overskrides.
                        
                     Styrelsesrådet træffer afgørelse herom med enstemmighed.
               3.   Tjeneste på deltidsbasis kan udlignes ved ansættelse af andet personale inden for de fastsatte rammer.«
            
         
               2)
            
            
               Artikel 6 affattes således:
               »Artikel 6
               1.   Udnyttelsen af bevillingerne sker efter følgende regler:
               
                           a)
                        
                        
                           som hovedregel bortfalder de bevillinger, der ikke er disponeret over ved udgangen af det regnskabsår, for hvilket de er opført
                        
                     
                           b)
                        
                        
                           bevillinger afsat til vederlag og godtgørelser til personale kan ikke fremføres
                        
                     
                           c)
                        
                        
                           bevillinger afsat til betalinger, der er forfaldne pr. 31. december i henhold til forpligtelser indgået retmæssigt mellem den 1. januar og den 31. december, fremføres automatisk, dog kun til det følgende regnskabsår.
                        
                     2.   Uanset stk. 1 kan direktøren senest den 31. januar forelægge Styrelsesrådet behørigt begrundede anmodninger om fremførsel til det følgende regnskabsår af bevillinger, der ikke er disponeret over pr. 31. december.
               Styrelsesrådet træffer afgørelse om anmodningerne om fremførsel senest den 1. marts. Afgørelsen træffes med enstemmighed.
               3.   Indtægter, der ikke er udnyttet, og bevillinger, der er disponible pr. 31. december, og som stammer fra vederlagsfri overdragelser og arbejde udført og tredjemand, jf. artikel 3, stk. 2, fremføres automatisk.
               4.   Bevillinger, der er fremført fra et regnskabsår til det næste, bortfalder, hvis der stadig ikke er disponeret over dem ved udgangen af det regnskabsår, til hvilket de blev fremført.
               5.   Inden den 1. marts forelægges en liste over de automatiske fremførsler for Styrelsesrådet til orientering.
               6.   Ved gennemførelsen af budgettet opføres anvendelsen af fremførte bevillinger særskilt for hver budgetpost på regnskabet for det løbende regnskabsår.«
            
         
               3)
            
            
               Artikel 8 affattes således:
               »Artikel 8
               1.   Er budgettet ikke endeligt vedtaget ved regnskabsårets begyndelse, kan udgifter, der i princippet var godkendt i det seneste, behørigt vedtagne budget, afholdes efter bestemmelserne i denne artikel. En udgift betragtes som i princippet godkendt i det seneste, behørigt vedtagne budget, hvis det havde været muligt at opføre den under en særskilt budgetpost i det pågældende regnskabsår.
               2.   Der kan for hvert kapitel foretages månedlige betalinger af indtil en tolvtedel af de samlede bevillinger, der det foregående regnskabsår var opført under det pågældende kapitel, såfremt dette er nødvendigt for at opfylde Europols retlige forpligtelser.
               3.   På anmodning af direktøren kan Styrelsesrådet, i det omfang det er nødvendigt af forvaltningsmæssige og operationelle årsager, bevilge to eller flere foreløbige tolvtedele på samme tid eller i undtagelsestilfælde betalinger, selv når der ikke er nogen retlige forpligtelser. Afgørelsen herom træffes med enstemmighed.
               4.   På de betingelser, der er nævnt i stk. 1, kan der indkaldes bidrag fra medlemsstaterne på indtil tre tolvtedele af de bidrag, der blev indkaldt ifølge det seneste, behørigt vedtagne budget.
               5.   På anmodning af direktøren og efter udtalelse fra Styrelsesrådet kan Rådet, i det omfang det er nødvendigt af finansielle årsager, tillade indkaldelse af yderligere bidrag fra medlemsstaterne. Afgørelsen herom træffes med enstemmighed.«
            
         
               4)
            
            
               Artikel 11 affattes således:
               »Artikel 11
               1.   På grundlag af en gennemgang af den gældende arbejdsplan udarbejder direktøren hvert år et udkast til arbejdsplan med de planlagte aktiviteter og udviklinger for Europol i de følgende fem år. Finansplanen, der er en integrerende del af arbejdsplanen, skal omfatte en beskrivelse af de økonomiske og menneskelige ressourcer, der anses for nødvendige til de forskellige årlige aktiviteter, der er anført i arbejdsplanen.
               2.   Udkastet til arbejdsplan forelægges for Styrelsesrådet, der træffer afgørelse herom efter at have indhentet udtalelse fra Budgetudvalget. Styrelsesrådet træffer afgørelsen med enstemmighed.«
            
         
               5)
            
            
               Artikel 14 affattes således:
               »Artikel 14
               1.   Budgetforslaget og udkastet til finansplan ledsages af forklarende bemærkninger, der navnlig indeholde
               
                           a)
                        
                        
                           en generel politisk erklæring om de mål, der skal nås med budgettet
                        
                     
                           b)
                        
                        
                           en beskrivelse af de aktiviteter og mål, der skal gennemføres, og som der søges om bevillinger til, under hensyn til de principper, der er nævnt i artikel 2, og den arbejdsplan, der er omhandlet i artikel 11
                        
                     
                           c)
                        
                        
                           en beskrivelse af de prognoser og den omregningskurs mellem euroen og de forskellige ikke deltagende medlemsstaters valutaer og tredjelandes valutaer, som forslagene bygger på
                        
                     
                           d)
                        
                        
                           en forklaring på forskelle i bevillingerne fra det ene regnskabsår til det andet.
                        
                     2.   For så vidt angår personalet ledsages budgetforslaget af et arbejdsdokument med følgende oplysninger:
               
                           a)
                        
                        
                           en fortegnelse over stillingerne på budgettet for hver personalekategori samt det faktiske antal ansatte på datoen for forelæggelsen af budgetforslaget med angivelse af disses fordeling på lønklasser og administrative enheder
                        
                     
                           b)
                        
                        
                           en begrundelse for eventuelle ændringer i antallet af ansatte, hvis dette foreslås.«
                        
                     
         
               6)
            
            
               Artikel 15 affattes således:
               »Artikel 15
               Budgettet opdeles efter et decimalklassifikationssystem i afsnit, kapitler og artikler efter indtægternes eller udgifternes art eller formål.
               Budgettet indeholder særskilte poster for aktiviteter, der finansieres af tredjemand. Det viser:
               
                           a)
                        
                        
                           for så vidt angår oversigten over indtægter
                           
                                       —
                                    
                                    
                                       indtægterne i det pågældende regnskabsår
                                    
                                 
                                       —
                                    
                                    
                                       de på budgettet for det foregående regnskabsår opførte indtægter og de i det senest afsluttede regnskabsår fastlagte indtægter
                                    
                                 
                                       —
                                    
                                    
                                       relevante anmærkninger for hver indtægtspost
                                    
                                 
                     
                           b)
                        
                        
                           for så vidt angår oversigten over udgifter
                           
                                       —
                                    
                                    
                                       de for det pågældende regnskabsår afsatte bevillinger fordelt på afsnit, kapitler og artikler
                                    
                                 
                                       —
                                    
                                    
                                       de for det foregående afsluttede regnskabsår afsatte bevillinger med tillæg af fremførsler under anvendelse af samme klassifikation
                                    
                                 
                                       —
                                    
                                    
                                       relevante anmærkninger for hver underinddeling.
                                    
                                 Sådanne bemærkninger kan omfatte finansielle oplysninger vedrørende
                           
                                       —
                                    
                                    
                                       projekter inden for Europols arbejdsprogram
                                    
                                 
                                       —
                                    
                                    
                                       ydelser leveret til tredjemand
                                    
                                 
                                       —
                                    
                                    
                                       tredjemands deltagelse i Europols aktiviteter.«
                                    
                                 
                     
         
               7)
            
            
               Artikel 17 affattes således:
               »Artikel 17
               1.   Direktøren kan overføre
               
                           —
                        
                        
                           højst 25 % af de samlede bevillinger inden for hvert kapitel
                        
                     
                           —
                        
                        
                           bevillinger fra ét kapitel til et andet inden for samme afsnit, uden at de samlede bevillinger inden for ét kapitel dog må forøges med mere end 25 %.
                        
                     En sådan overførsel må dog ikke føre til, at de samlede bevillinger under kapitlerne om lønrelaterede omkostninger forhøjes eller mindskes med mere end 10 %.
               Direktøren underretter Styrelsesrådet, tre uger inden overførslerne foretages. Notifikationsperioden kan dog forkortes til to uger i november og en uge i december.
               2.   Direktøren kan foreslå andre bevillingsoverførsler end dem, der er omhandlet i stk. 1.
               Styrelsesrådet træffer afgørelse om sådanne forslag om overførsel. Afgørelsen træffes med enstemmighed.«
            
         
               8)
            
            
               Artikel 19 affattes således:
               »Artikel 19
               1.   Direktøren, der er ansvarlig over for Rådet, har i overensstemmelse med Europol-konventionens artikel 29, stk. 3, ansvaret for, at budgettet gennemføres i overensstemmelse med denne forordning og inden for rammerne af de givne bevillinger.
               Direktøren kan uddelegere sine beføjelser på de betingelser, han selv fastsætter, og inden for de rammer, som fastsættes i fuldmagtsdokumentet, der bekendtgøres for den befuldmægtigede, regnskabsføreren, finansinspektøren, Styrelsesrådet og Det Fælles Revisionsudvalg.
               2.   Hver tredje måned aflægger direktøren rapport til Styrelsesrådet og til Budgetudvalget om budgettets gennemførelse og om antallet af og lønrammerne for de besatte stillinger.
               3.   Med forudgående godkendelse fra Styrelsesrådet kan direktøren om nødvendigt indgå forpligtelser for kommende regnskabsår, forudsat at sådanne forpligtelser vedrører arbejde, der er godkendt i det løbende budget, og som vedrører:
               
                           a)
                        
                        
                           vedvarende administrative behov
                        
                     
                           b)
                        
                        
                           kontrakter, hvor der er behov for længere leveringstid; eller
                        
                     
                           c)
                        
                        
                           indkøb, hvor betalingen skal foretages over flere år.«
                        
                     
         
               9)
            
            
               Artikel 35 affattes således:
               »Artikel 35
               1.   Afslår finansinspektøren at give sin påtegning, jf. artikel 25, stk. 2, artikel 26, stk. 2, artikel 26, stk. 4, artikel 27, stk. 2, artikel 29, stk. 3, eller artikel 34, stk. 2, begrunder han dette i en skriftlig redegørelse, der tilsendes regnskabsføreren, som underretter den anvisningsberettigede om afslaget.
               2.   Hvis påtegning afslås, kan direktøren, bortset fra tilfælde, hvor der er tvivl om bevillingernes tilstedeværelse, bekræfte overslaget over fordringer, indtægtsordren, forslaget om bortfald, indgåelsen af udgiftsforpligtelser, betalingsordren eller forskuddet ved en begrundet afgørelse.
               Overslaget over fordringer, indtægtsordren, forslaget om bortfald, indgåelsen af udgiftsforpligtelser, betalingsordren eller forskuddet anses derefter for at være gyldig.
               Regnskabsføreren underretter straks Styrelsesrådet og Det Fælles Revisionsudvalg, hvis denne bestemmelse tages i anvendelse.«
            
         
               10)
            
            
               Artikel 38 affattes således:
               »Artikel 38
               1.   Inden den 1. december i regnskabsåret t-1 eller senest én måned efter budgettets vedtagelse, hvis denne dato ligger senest, indkalder direktøren bidrag for regnskabsåret t.
               2.   Med forbehold af artikel 8 indbetales medlemsstaternes bidrag fuldt ud inden den 31. marts i regnskabsåret t eller senest én måned efter indkaldelsen af bidrag, hvis denne dato ligger senest.
               Indbetalingen foretages i euro eller i national valuta for de ikke-deltagende medlemsstater.
               3.   Renter af den del af medlemsstaternes bidrag, der ikke er indbetalt inden udløbet af fristen i stk. 2, opkræves på grundlag af EURIBOR (daglig fastsat interbank udlånsrente), der angives nærmere i de gennemførelsesbestemmelser, der er nævnt i artikel 57, stk. 2.
               Styrelsesrådet underrettes, hvis denne bestemmelse tages i anvendelse.«
            
         
               11)
            
            
               Artikel 40 affattes således:
               »Artikel 40
               1.   På grundlag af forvaltningsregnskabet for regnskabsåret t udarbejdet i overensstemmelse med artikel 53 foretager direktøren, på grundlag af BNI-tallene for året t-2 som fastsat i nationale valutaer af Europa-Kommissionen og den gennemsnitlige valutakurs for samme år, en ny beregning af de bidrag fra medlemsstaterne, der er nødvendige for regnskabsåret t for at finansiere de faktiske udgifter for dette regnskabsår og fremførslerne til det efterfølgende regnskabsår.
               2.   For at tage hensyn til overskud fra regnskabsåret t og forskelle mellem de foreløbige og de faktiske BNI-tal for regnskabsåret t-2 anvendes følgende procedure:
               
                           a)
                        
                        
                           for de medlemsstater, hvis faktisk indbetalte bidrag for regnskabsåret t overstiger de nødvendige bidrag, jf. stk. 1, vil det overskydende beløb blive trukket fra de bidrag, der indkaldes for regnskabsåret t+2,
                        
                     
                           b)
                        
                        
                           for de medlemsstater, hvis faktisk indbetalte bidrag for regnskabsåret t er mindre end de nødvendige bidrag, jf. stk. 1, vil det manglende beløb blive indkaldt sammen med de bidrag, der indkaldes for regnskabsåret t+2,
                        
                     3.   Uanset stk. 2 kan det samlede beløb for medlemsstaternes bidrag, der skal indkaldes for regnskabsåret t +2, ikke overstige det beløb, der er fastsat i budgettet for dette år.«
            
         
               12)
            
            
               Artikel 41 affattes således:
               »Artikel 41
               1.   Aftaler om køb og leje af ejendomme, indkøb, løsøre, materiel og tjenesteydelser samt bygge- og anlægsarbejder skal indgås skriftligt. Direktøren eller en person, der som anvisningsberettiget kunne have fremsat et forslag til den underliggende forpligtelse, underskriver dem på Europols vegne.
               2.   De indgås efter indkaldelse af bud, medmindre de vedrører køb eller leje af en allerede eksisterende bygning.
               Der kan imidlertid indgås underhåndsaftale i følgende tilfælde:
               
                           a)
                        
                        
                           inden for det beløb, som fastsættes ved gennemførelsesbestemmelserne, jf. artikel 57, stk. 2
                        
                     
                           b)
                        
                        
                           hvis køb eller leje af leverancer, løsøre og materiel samt tjenesteydelser eller bygge- og anlægsarbejder er så hastende, at man ikke kan afvente gennemførelsen af en udbudsprocedure
                        
                     
                           c)
                        
                        
                           hvis udbuddene ikke har givet resultat eller har ført til uacceptable priser
                        
                     
                           d)
                        
                        
                           hvis ydelsen af tekniske grunde eller praktiske, sikkerhedsmæssige eller retlige forhold kun kan præsteres af en bestemt leverandør eller entreprenør
                        
                     
                           e)
                        
                        
                           i forbindelse med aftaler om supplerende leverancer, tjenesteydelser eller bygge- og anlægsarbejder, der af tekniske grunde ikke kan adskilles fra hovedkontrakten.
                        
                     I disse tilfælde skal der indhentes tilbud fra mindst fem forskellige leverandører, medmindre beløbet ligger inden for det beløb, som fastsættes ved gennemførelsesbestemmelserne, jf. artikel 57, stk. 2, og forudsat at der er tilstrækkeligt mange egnede leverandører.
               3.   Indkaldelsen af bud offentliggøres i princippet i samtlige medlemsstater og i givet fald i tredjelande, i det omfang det er foreneligt med udviklingen af de berørte erhvervsgrene i Den Europæiske Union. Offentliggørelsen kan dog begrænses, hvis ydelsen er af en sådan art eller har et sådant omfang, at en almindelig udbudsprocedure ikke er hensigtsmæssig.
               4.   Udbudsprocedurer, kriterier for tildeling af kontrakter samt procedurer for prisjusteringer efter en aftales indgåelse fastlægges ved gennemførelsesbestemmelserne, jf. artikel 57, stk. 2, idet tildelingskriterierne fastlægges i analogi med bestemmelserne i de direktiver, der er omhandlet i artikel 44.
               5.   Aftaler, hvis værdi overstiger den beløbsgrænse, der er fastsat i gennemførelsesbestemmelserne, jf. artikel 57, stk. 2, forelægges Styrelsesrådet til godkendelse.«
            
         
               13)
            
            
               Artikel 46 affattes således:
               »Artikel 46
               1.   Ved salg af løsøre skal man søge at få den bedst mulige pris.
               2.   Hvis løsøre, der er registreret på fortegnelsen, overdrages mod vederlag eller vederlagsfrit, kasseres, udlejes eller forsvinder ved tab, tyveri eller af anden grund, udarbejder den anvisningsberettigede en erklæring eller en rapport. Erklæringen eller rapporten tilsendes regnskabsføreren, som forelægger den for finansinspektøren til påtegning.
               Det skal af erklæringen eller rapporten navnlig fremgå, om en ansat ved Europol eller nogen anden person har erstatningspligt.
               3.   Kun i tilfælde af salg ved offentlig auktion kan ansatte købe løsøre, der sælges af Europol.
               4.   Procedurerne for salg af løsøre fastlægges i gennemførelsesbestemmelserne, jf. artikel 57, stk. 2.
               5.   Hvis fast ejendom eller større anlæg stilles til rådighed uden vederlag, oprettes der en kontrakt, som skal påtegnes af finansinspektøren. Sådan fast ejendom eller sådanne større anlæg kan kun accepteres efter forudgående godkendelse fra Styrelsesrådet. Styrelsesrådet træffer afgørelse med enstemmighed.«
            
         
               14)
            
            
               Artikel 54 affattes således:
               »Artikel 54
               1.   Ud over at være ansvarlig for revision af regnskaberne fremsætter Det Fælles Revisionsudvalg relevante bemærkninger vedrørende de regnskabsmetoder, der er anvendt, forsvarlig økonomisk forvaltning og i det hele taget vedrørende de økonomiske følger af den administrative praksis, der er fulgt.
               2.   Bemærkninger, der efter Det Fælles Revisionsudvalgs mening bør medtages i den revisionsberetning, der er omhandlet i Europol-konventionens artikel 36, stk. 3, meddeles direktøren og finansinspektøren. Direktøren og finansinspektøren sender Det Fælles Revisionsudvalg deres svar på sådanne bemærkninger, så snart det er praktisk muligt.«
            
         
               15)
            
            
               Artikel 55 affattes således:
               »Artikel 55
               1.   Det Fælles Revisionsudvalg udarbejder senest den 31. oktober sin beretning om regnskaberne for det foregående regnskabsår. Beretningen forelægges Styrelsesrådet, direktøren og finansinspektøren.
               Udvalget gør i sin beretning rede for revisionens omfang og art og fremsætter bemærkninger til regnskaberne og balancen samt giver en kort vurdering af den økonomiske forvaltning af Europol.
               Direktøren og finansinspektøren kan, så snart det er praktisk muligt, sende deres respektive bemærkninger til revisionsberetningen til Styrelsesrådet og til Det Fælles Revisionsudvalg.
               2.   På grundlag af en udtalelse fra Budgetudvalget drøfter Styrelsesrådet beretningen og udarbejder en henstilling til Rådet om meddelelse af decharge til direktøren for gennemførelsen af budgettet.
               Så snart Styrelsesrådet har udarbejdet sin henstilling, forelægger Det Fælles Revisionsudvalg i overensstemmelse med Europol-konventionens artikel 36, stk. 3, sin beretning for Rådet.
               Senest den 30. april i det følgende år træffer Rådet afgørelse om meddelelsen af decharge i henhold til Europol-konventionens artikel 36, stk. 5.
               3.   Tidsplanen for decharge-proceduren vil blive nærmere fastlagt i de gennemførelsesbestemmelser, der nævnes i artikel 57, stk. 2.
               4.   Direktøren træffer enhver hensigtsmæssig foranstaltning med henblik på at tage bemærkningerne i afgørelsen om meddelelse af decharge til følge.
               5.   Finansinspektøren tager hensyn til de bemærkninger, der er anført i afgørelsen om meddelelse af decharge.«
            
         Artikel 2
   Denne retsakt træder i kraft på dagen efter vedtagelsen.
   Artikel 3
   Denne retsakt offentliggøres i Den Europæiske Unions Tidende.
   
      Udfærdiget i Luxembourg, den 29. april 2004
      
         
            På Rådets vegne
         
         
            M. McDOWELL
            
         
         
            
               Formand
            
         
      
   
   
      (1)  EFT C 316 af 27.11.1995, s. 2. Senest ændret ved protokollen af 27.11.2003 (EUT C 2 af 6.1.2004, s. 3).
   
      (2)  EFT C 312 af 29.10.1999, s. 1.